als_Latn dik_Latn sag_Latn
“Reforma në Arsim goditët nga të gjithë ata që në politikë kanë ushqyer parazitizmin, klientelizimin, dembelizmin. Ata kurrë s’kanë dashur t’i japin perspektivën e sigurt edhe atyre që mësojnë pak në shkollë”, tha Rama.
Rama gjithashtu theksoi se PD nuk ka vendosur asnjë grua në listën fituese të qarkut të Fierit dhe 5 qarqeve në Shqipëri. Prandaj tha Rama, “duhet një koalicion i grave kundër këtyre listave vetëm me burra. Prandaj në 25 qershor duhet të votojmë për Shqipërinë sesi duam ta kemi”.
Kryeministri Edi Rama theksoi se në këto 44 muaj janë bërë një sërë reformash që mund të dukeshin si të pamundura.
“Siç dukej e pamundur fitorja për reformën në drejtësi dhe vettingun, ashtu mos t’i duket askujt e pamundur që në 4 vitet e ardhshme do ta rrisim ekonominë si asnjëherë më parë dhe do t’i mundësojmë çdo shqiptari që do të punojë, punën e tij”, u shpreh Rama.
Duke folur për reformën në administratën shtetërore, Rama tha se, “na pret një tjetër reformë e madhe që nuk bëhet dot me koalicione të ftohta numrash, që ngrihen falë nevojës së partive të vogla, që ushqehen duke kapur zyrat e shtetit. Kjo histori duhet të mbarojë”.
“Nuk është koha të ndahemi se kush është i majtë e kush është i djathtë. Është koha të bashkohemi në flamurin kuq e zi të Skëndërbeut e Ismail Qemailit. Atë flamur do ta çojmë në oborrin e Bashkimit Evropian”, vijoi Rama. /e.g/
als_Latn als_Latn als_Latn als_Latn als_Latn als_Latn